Amawulire
Owa KCCA abadde abbanga abasubuzi avunaniddwa
Ivan Ssenabulya
August 15th, 2019
Bya Ruth Anderah
Omukozi wekitongole kya KCCA Badiru Kivumbi abaddenga ajja ssente kubasubuzi abamadduuka, e Kanyanya bamulumiriza mu maaso gomulamuzi mu kooti yekibuga etuula ku Hall.
Gladys Nakibirango ategezezza omulamuzi we ddala erisooka mu kooti eno, Valerian Tuhimbise nti yawa omusajja ono emitwalo 26 neka soda okumuwa layisinsi.
Wabula agambye nti kyamwewunyisa ate aba KCCA okujja nebamukwata, nga bamulumiriza okujingirira layisinsi, omuvunanwa gyeyali yamuwa.
Ono kigambibwa nti abaddenga afera abasubuzi nabajjako ssente, nabawa layisinsi enjingirire.
Oludda oluwaabi lugamba nti omuvunanwa omusango yaguzza nga 25 January 2019 e Kanyanya mu division ye Kawempe, ku njegotego zekibuga Kampala.
lug_Latn lug_Latn eus_Latn deu_Latn tso_Latn lug_Latn lug_Latn lug_Latn lug_Latn lug_Latn